Akira Jošizawa

Akira Jošizawa (; * 14. marec 1911 - † 14. marec 2005) bol japonský umelec, ktorý posunul tradičné remeslo origami na živé umenie.

Počas svojho života urobil viac ako 50-tisíc papierových modelov. Niekoľko stoviek jeho návrhov bolo zobrazených v 18 knihách. Jošizawa bol medzinárodným kultúrnym veľvyslancom Japonska, v roku 1983 získal jedno z najvyšších vyznamenaní, ktoré môže japonský občan získať. Cisár Hirohito mu udelil Rád vychádzajúceho slnka.

Umelec zomrel 14. marca 2005 vo veku 94 rokov. Slávneho veľmajstra tradičného japonského umenia origami si v roku 2012 pripomenul aj Google.

 Iné projekty 

Kategória:Japonskí umelci
Kategória:Úmrtia na pneumóniu
Kategória:Laureáti Radu vychádzajúceho slnka